ming030890/wiki-yue-high-quality huggingface dataset:
木澤正德

木澤正德（1969年6月2號—）係日本足球員，司職後衞，效力過市原JEF聯，大阪櫻花，新潟天鵝，及水戶蜀葵。
木琴

木琴係種敲擊樂器，上面有唔同長度嘅木頭好似鋼琴咁排，敲唔同嘅木頭會有唔同嘅音調。
木球世界盃

木球世界盃係木球界最重要嘅國際比賽，由國際木球理事會主辦，自1975年開始每四年搞一次。
木瓜

木瓜（粵拼：muk6 gwaa1；學名：Carica papaya），又叫萬壽果（maan6 sau6 gwo2），中山石岐話又嗌芒果（mong1 gwo2），係木瓜科木瓜屬嘅常綠灌木或喬木仔，原產美洲熱帶地區，而家喺全球嘅熱帶或亞熱帶地區都可以搵到。佢亦被譽為「嶺南四大名果」之一。

用途
佢可以做食用生果，傳說木瓜有排毒同豐胸功效。植株可以做庭院植物同園林綠化植物。
木漒水庫

木漒水庫（注意「漒」字嘅寫法同地名變音，粵拼：muk6 koeng2 seoi2 fu6）係中國廣東省廣州市嘅一個水庫，喺黃埔區嘅木漒村嗰邊。呢個水庫喺1958年起好。以前柯木塱村嘅一位喺梅州五華嚟嘅張氏祖先就喺呢度住過。
張喬

張喬（1615年—1633年），又名張二喬，喺廣州出世，係明朝時一個賣藝唔賣身嘅藝伎，佢唔單止美貌過人，重識得琴棋詩畫，有同「南園十二子」嗰啲才子有唱和，有留低一本詩集『蓮香集』。「南園十二子」嘅陳子壯有首詩就係寫張喬嘅：「谷風吹我襟，起坐彈鳴琴。誰將公子意，寫入美人心。」不過，張喬19歲時就病死咗。
張啟樂

張啟樂（Ben Cheung，1979年7月18號—），原名張嘉倫，係香港男藝人，做過亞洲電視藝員同漢傳媒旗下藝人。

演出
呢個表唔完整，歡迎加料。
張啟源

張啟源，香港親中派政治人，香港再出發大聯盟發起人之一。
張嘉倪

張嘉倪（1987年6月22號—）係中國大陸新生代演員，喺四川省成都出世。因為參與湖南衛視嘅瓊瑤劇選角活動《尋找紫菱》獲得勝利，並成功出演《又見一簾幽夢》女主角。北京電影學院05級表演系本科畢業。

個人生活
2014年6月22號，張嘉倪男朋友喺張嘉倪生日會上求婚。
張啟訓

張啟訓，前台灣政治人兼黑道人士，前南投縣議員，綽號「臭頭仔」，2010年因為組織犯罪案被通緝，逃亡3年多，去到2013年7月4號喺南投中寮鄉農宅落網。
文俊輝

文俊輝（粵拼：man4 zeon3 fai1，1996年6月10號—）係大韓民國一個中華人民共和國籍男歌手。
文凱婷

文凱婷（英文：Aeren Man Hoi Ting，2000年11月1號—）係香港女歌手同演員，無綫電視唱歌真人騷《聲夢傳奇》第一季嘅六強參賽者，而家係無綫電視經理人合約藝員同星夢娛樂旗下「愛爆音樂」女歌手。

簡歷
文凱婷早年喺新界大埔區長大（其實亦係新界原居民），就讀港九街坊婦女會孫方中小學同羅定邦中學，後來入讀香港公開大學。佢自細鍾意唱歌，師承女歌手麥潔文。喺一次同男友面臨分手嘅時候被鄧紫棋嘅一首歌曲啟發，之後喺2020年參加《聲夢傳奇》，最終喺2021年節目第13集出局，六強止步。
2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《聲·夢飛行 First Live On Stage》演唱會，文凱婷接受TVB娛樂新聞台採訪時透露佢早兩年曾經喺呢個場館裏面參與演出，負責喺一邊和音。

感情生活
文凱婷中學時期談過兩次戀愛。
文具

文具，係用喺文書上面嘅架生。成日用文具嘅地方包括學校同辦公室，古時中國嘅文具係同書寫有關嘅用具，家下嘅文具就多樣化好多。
文具鋪

文具店，或文具鋪，係賣文具嘅鋪頭。文具舖裏面嘅文具可謂包羅萬有，有時重會兼賣精品、玩具同書。
文冲

文冲（粵拼：man4 cung1）係中國廣東廣州嘅村名，南邊對珠江；北邊靠住大田山同蠏山，烏涌同文冲河經呢條村。而家屬黃埔區文冲街道文冲行政村。

史
宋朝經已開村，當其時有姓簡、陳、顏、黃、伍嘅人住，簡氏係文冲西坊村主，陳氏係文冲東坊村主。陸慕全由從化錢崗南渡去番禺鹿步司文園禾坑尾定居，陸氏人口增多，明洪武年間，陸觀源由崗頭園搬去烏涌邊住，由於喺烏涌河流域，所以叫烏涌村。喺明朝弘治年間，陸氏喺烏涌同崗頭園嘅族人多，後尾就將崗頭園改口叫文園，烏涌改成文冲。亦有傳大清乾隆年間，由於村附近一帶有好多海盜殺到，甚至搶嘢都有，後嚟有人將件事告到衙門而派錦衣衛去捉人。村民同代表費事俾錦衣衛亂咁喺村入面捉人，漏夜開會決定叫石工將古更樓門頂嘅「烏涌」改成「文冲」避過巡查。
明清時期，屬番禺縣鹿步司橫沙堡，民國屬番禺縣第五區。1952年劃入廣州市，屬過黃埔區、廣州郊區、黃埔人民公社。1987 年3月，黃埔區大沙鎮成立，文冲歸大沙鎮管。2002年8月，黃埔區撤鎮建街，屬文冲街道文冲行政村。2010年6月30號開始，萬科地產廣州分部改造呢條村。

人口
截至2015年，文冲村有戶籍人口7526人（男3727、女3799），流動人口23245人。港澳籍135人，華人華僑48人。戶籍村民係漢族，屬廣府民系。文冲世居村民姓陸、陳、簡，跟住係喺廻龍市、渡頭街落腳嘅郭、蘇、符、李、葉呢幾十戶人。簡氏同陳氏喺宋朝慶曆年間由華阬同馬武搬來烏涌住，係早期村主。宋朝紹定年間，陸慕全由從化錢崗南遷入番禺鹿步司禾坑尾，到第五世陸觀源搬去烏涌邊（而家文冲西約）住之後分居文冲東頭陳住，收尾成咗文冲第一大姓。

民俗
文冲嘅傳統民俗，有醒獅、扒龍船同七夕擺七娘。
文凱玲

文凱玲（英文：Connie Man，1982年12月19號—）係香港電影女演員，曾經參選2010年度香港小姐競選落選，之後做模特兒同拍電影。佢係輝皇娛樂旗下藝人。

演出
呢個表唔完整，歡迎加料。
文創產業發展處

文創產業發展處（英文：Cultural and Creative Industries Development Agency (CCIDA)），前稱創意香港，係香港文化體育及旅遊局轄下嘅辦公室，專責推動香港創意產業嘅發展，喺2009年6月1號成立。因應政府架構重組，創意香港辦公室由2022年7月1號起撥歸新設立嘅文化體育及旅遊局。2024年6月14號改名做文創產業發展處。

廣告
資助多個項目，支援廣告業喺數碼年代應對挑戰同把握機遇，包括「微電影『創+作』支援計劃(音樂篇)」、「香港初創數碼廣告企業Ｘ出版宣傳支援計劃」、「數碼廣告業新畢業生支援計劃」等，協助初創同中小型廣告製作公司發展，並為廣告業培育新血。

建築
資助嘅「港深城市／建築雙城雙年展(香港)」同「威尼斯國際建築雙年展香港展」，係展現香港建築創意嘅重要平台，為香港建築師帶嚟環球機遇。

設計
每年資助業界舉辦「設計營商周」、「deTour」、「DFA設計獎」、「Fashion Asia Hong Kong」、「Centrestage」等盛事，亦資助「設計創業培育計劃」、「時裝創業培育計劃」、「Redress Design Award」、「香港智營設計大賞」、「PMQ Seed」等項目，為業界培育或發掘人才同建立品牌，以及喺社區同學校層面推廣設計思維。

數碼娛樂
資助業界推出「動畫支援計劃」、「香港遊戲優化和推廣計劃」、「『港漫動力』－香港漫畫支援計劃」、「香港數碼娛樂業新畢業生支援計劃」等項目，以培育人才同協助初創企業發展。資助嘅「香港漫畫星光大道」，唔單止係全球首條以漫畫為主題嘅星光大道，亦係香港重要嘅地標之一。

電影
為唔同項目提供資源，包括資助「香港國際電影節」，通過「電影發展基金」為香港中低成本嘅電影製作提供部分融資，資助「香港影視娛樂博覽」、「香港電影金像獎」等盛事，還推出「首部劇情電影計劃」、「薪火相傳計劃」、「劇本孵化計劃」等項目以培育新一代電影工作者。多年嚟協助電影嘅製作，特別係喺香港拍攝外景嘅工作，並喺政府層面為業界向內地爭取更多措施，便利香港電影同電影從業員進入內地市場。

大灣區／一帶一路
為支持香港創意產業參與國內大循環同開拓國際市場，資助香港各創意界別到大灣區其他城市同一帶一路國家舉辦展覽、交流活動等，或同大灣區其他城市合辦唔同項目。「創意香港」亦組織業界到呢啲地區考察，或喺當地舉辦巡迴展覽，推動跨地域創意產業交流同合作。

音樂同電視
資助「《埋班作樂》音樂創作及製作人才培育計劃」同「搶耳音樂」品牌下嘅唔同項目，讓香港新一代音樂創作人同音樂廠牌得到支援同啟發，喺創作更多作品之餘，亦積極開拓境外市場。

印刷同出版
多年嚟資助喺內地同歐洲大型書展中設立「騰飛創意－香港館」，以協助印刷同出版業界開拓市場，並資助出版界嘅「想創你未來－初創作家出版資助計劃」、「香港出版雙年獎」、「香港智能電子書庫」，分別培育香港新進作家、表揚香港出版嘅優秀華文出版物同鼓勵業界轉型。

特別效果牌照
電影服務統籌科特別效果牌照組專責對電影、電視、廣告片製作同演唱會、舞台、主題公園表演中使用嘅特別效果物料作出規管，以及簽發燃放特別效果物料許可證，讓業界可以僽合適嘅環境下製造特別效果，令到各式各樣嘅娛樂項目同活動得以順利進行，促進創意產業嘅發展。
曹公潭

曹公潭（英文：Tso Kung Tam）喺香港新界嘅荃灣區，上游嘅源頭來自大帽山，鄰近有光板田村同白田壩村，而山坡上則設有曹公潭村。

史
南宋末年，宋端宗趙昰等人走難到香港地區，喺景炎二年（1277年）9月至11月曾經隱居荃灣一帶。其中有一個姓曹嘅大臣喺橫過曹公潭嗰時唔小心冼落去浸死咗，後人就為咗紀念佢，就將呢個潭叫做曹公潭。

池塘
照潭徑
沿住照潭徑行，曹公潭流落嚟嘅水涌，叫做檀香澗，因為1950年代嗰時，上流有水力碾磨香粉嘅工業，沿住檀香澗行15分鐘左右就便去得到。
共有三個唔同層次嘅池塘：最高層嘅叫曹公潭，中層嘅叫珍珠潭，底層嘅叫梅花潭。
曹仁虎

曹仁虎（1731年—1787年），字來殷，號習庵，江南嘉定人，係清朝政治人物，考到進士。

生平
仁虎自細鍾意讀書，個人好聰明， 領悟力高。乾隆二十二年（1757年）乾隆皇帝南下巡視，見佢咁叻 ，升佢做舉人 ，同埋做內閣中書。乾隆二十六年（1761年）再升做進士，同埋做翰林院庶吉士。乾隆五十一年（1786年）做到督廣東學政。《清史列傳》有傳。
曹元石

曹元石係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
曹公潭戶外康樂中心

曹公潭戶外康樂中心，香港度假營之一，宿營營地，喺荃灣北面曹公潭，荃錦公路一〇五號，就近曹公潭而名，可觀自然教育中心暨天文館側，英文叫Tso Kung Tam Outdoor Recreation Centre。行政上歸荃灣區。歸康樂及文化事務署管。一九九一年啟用。
營喺大帽山南腰，離荃灣市中心唔遠，得幾分鐘車程。營容得落二百四十人。營舍一棟，樓高兩層，十人一間房。
二〇〇三年起，耐唔耐做咗隔離中心。
入營有分日營、黃昏營、宿營。

交通
營外荃錦公園，來回都有同名巴士站。
曹其東

曹其東，曹光彪家族成員，香港商界親中陣營政治人，亦係一位生意人。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
曹凱喬

曹凱喬（英文：Mitena Cho，1994年—），筆名米曹，係香港寫作人，2013年憑參演網上短片《一生只想尋找一個肯挨麥記的女人》而出名，有「麥記女神」嘅稱號。佢響倫敦藝術大學畢業，嗜好係畫畫。佢曾經係學民思潮義工，政治立場屬香港本土派。佢曾經同親共香港導演王晶響網上就香港保衛戰英軍嘅角色隔空辯論。
曹丕

曹丕（丕讀披，粵拼：cou4 pei1；187年—226年6月29號），即係魏文帝（ngai6 man4 dai3），字子桓（桓讀緩，zi2 wun4），係曹操第二個仔、同埋武宣卞皇后嘅嫡大仔。220年曹操死咗之後，佢繼承咗曹操魏王、丞相同埋冀州牧嘅位，並且喺年尾逼漢獻帝劉協禪讓帝位畀佢，改咗國號做魏，年號黃初。226年曹丕駕崩，諡號文皇帝。

早年
187年冬天，曹丕喺沛國譙縣出世。曹丕文武雙全，佢六歲就識得射箭，八歲就識得寫文章同埋騎射。曹丕好鍾意劍擊，佢博覽古今經傳，通曉諸子百家學說。197年，曹丕同亞哥曹昂跟住老豆曹操去攻打宛城嘅張繡，張繡喺投降冇耐突然叛變，曹昂同大將典韋、堂兄曹安民喺宛城戰死，曹丕騎馬成功逃離宛城。正室丁夫人因為契仔曹昂嘅死而好嬲曹操，最後同曹操離異。曹丕亞媽卞夫人做咗正室，曹丕亦都從庶大仔變成咗嫡大仔。

征戰四方
曹丕之後參加咗建安五年嘅官渡之戰，並且參加咗曹操平定北方嘅鄴之戰同埋白狼山之戰。建安十三年(208年)，曹丕跟隨曹操南征荊州，並且參加咗好出名嘅赤壁之戰。建安十五年(210年)，司徒趙溫搵曹丕做官，但喺曹操認為趙溫咁樣做喺「故以不實」，所以免除咗趙溫嘅官職。建安十六年(211年)，曹丕做咗五官中郎將同埋副丞相。之後曹丕參加咗濡須口之戰，並且俾奉使犒軍嘅尚書令荀彧贊賞。

篡漢即位
曹操喺建安二十二年(217年)立曹丕為魏王世子。建安二十五年(220年)，曹操病死，曹丕繼承咗曹操丞相同埋魏王嘅位。之後曹丕逼漢獻帝禪位畀自己，建立魏國，改年號為黃初，並且封漢獻帝為山陽公，允許佢享有皇帝嘅待遇同埋禮儀，並且唔使以臣下嚟自稱。221年八月，孫權派使者向魏國表示臣服，並且將之前俘虜嘅于禁送返魏國，曹丕派太常邢貞封孫權為吳王。同年四月，漢中王劉備稱帝，建立蜀漢。222年，曹丕見孫權拒絕送自己亞仔到洛陽做人質，於是兵分三路攻打吳國，最後曹丕因為作戰失利而撤軍返曹魏。曹丕封臧霸做執金吾，剝奪咗佢嘅兵權。224年八月，曹丕親率十萬大軍攻打吳國廣陵，結果畀徐盛起嘅假城嚇到，之後自己嘅龍舟又畀暴風吹到差啲沉船，因此喺十月嗰陣時撤退。225年八月，曹丕又親率十萬大軍攻打廣陵，結果由於江面結冰而無法行軍，最後只好撤退返洛陽。撤退嗰時又被孫韶派嘅500人打敗，自己嘅羽蓋同埋副車畀吳軍搶走咗。

臨終託孤
黃初七年(226年)五月十六日丙辰，曹丕病重，立平原王曹叡為太子，並且搵咗曹真、曹休、陳群同埋司馬懿過嚟，叫佢哋喺未來輔佐曹叡。十七日丁巳，曹丕喺嘉福殿嗰度死咗，終年四十歲。佢嘅皇位由曹叡繼承。六月九日戊寅，曹丕落葬首陽陵。

父母
曹操，魏國嘅奠基人同埋主要締結者，曹丕即位後追尊曹操為太祖武皇帝。
卞氏，曹操嘅正室夫人，諡號武宣皇后。

兄弟
曹丕總共有廿四個兄弟：
豐愍王曹昂，字子脩，曹操嘅大仔，庶出，但喺由曹操嘅原配丁氏養大，年輕嗰時曾經畀舉為孝廉。後尾因為張繡反叛而戰死。
相殤王曹鑠，字子烈，曹操第二個仔，庶出，早死。
任城威王曹彰，字子文，花名「黃鬚兒」，曾經做低代郡嘅烏丸。黃初四年（223年）封為任城王。
陳思王曹植，字子建，擅長文學，《洛神賦》嘅作者。雖然得到曹操嘅寵愛，但喺同曹丕爭位失敗，之後喺政治上施展唔到自己嘅抱負。黃初六年（225年）封為陳王。
蕭懷王曹熊，早死。
鄧哀王曹沖，字倉舒，好出名嘅神童，未成年就死咗。
彭城王曹據，太和六年（232年）封為彭城王。
燕王曹宇，字彭祖，太和六年（232年）封為燕王，魏元帝曹奐嘅老豆。
沛穆王曹林，一名曹豹，太和六年（232年）封為沛王。
中山恭王曹袞，太和六年（232年）封為中山王。
濟陽懷王曹玹，建安十六年（211年）封為西鄉侯。
陳留恭王曹峻，字子安，太和六年（232年）封為陳留王。
范陽閔王曹矩，早死。
趙王曹幹，太和六年（232年）封為趙王。
臨邑殤公曹上，早死。
楚王曹彪，字朱虎，太和六年（232年）封為楚王。嘉平三年（251年）同太尉王凌密謀造反，司馬懿知道後將佢賜死。
剛殤公曹勤，早死。
谷城殤公曹乘，早死。
郿戴公曹整，建安廿二年（217年）封為郿侯。
靈殤公曹京，早死。
樊安公曹均，建安廿二年（217年）封為樊侯。
廣宗殤公曹棘，早死。
東平靈王曹徽，太和六年（232年）封為東平王。
樂陵王曹茂，同曹操同埋曹丕嘅關係唔喺好好，太和六年（232年）封為曲陽王。

后妃
文昭皇后甄氏，魏明帝曹叡嘅生母。上蔡令甄逸亞女。曾經喺袁熙嘅老婆，曹操攻陷鄴城之後，佢因為姿貌絕倫而畀曹丕納入後宮，幫曹丕生咗曹叡同埋東鄉公主，後尾畀曹丕賜死。曹叡即位後追謚為文昭皇后。
文德皇后郭氏，字女王，南郡太守郭永亞女。因為佢嘅才智出眾，幫曹丕爭到世子之位而得寵。曹丕即位後封佢做皇后。諡號文德皇后。
任氏，曹丕早年妻妾，出生鄉黨名族，疑似喺原配夫人，未有定論。因為性格唔好而畀曹丕廢咗。
李夫人，甄氏死前將曹叡托畀李夫人。
李貴人，生仔曹協。
陰貴人，同郭女王同時入曹丕嘅後宮，曹丕因為寵愛陰貴人而令夫人甄氏失意。
柴貴人，寵妃。
潘淑媛，生仔曹蕤。
朱淑媛，生仔曹鑒。
仇昭儀，生仔曹霖。
徐姬，生仔曹禮。
蘇姬，生仔曹邕。
張姬，生仔曹貢。
宋姬，生仔曹儼。
劉氏，漢獻帝嘅女。
劉氏，漢獻帝嘅二女。
薛靈芸，傳說喺斜紅妝飾嘅創始人，佢因為善長女紅而畀後世奉為針神。
莫瓊樹，佢識得梳理一種叫「 蟬鬢 」嘅髮型，睇起嚟同蟬翼一樣縹緲。
陳尚衣，能歌善舞嘅宮人。
段巧笑，傳說佢喺米粉同埋胡粉嚟兩種化妝品入面加葵花子汁，發明咗一種叫紫粉嘅化妝品。
仔女
曹丕有十個仔：
曹叡（204年-239年），甄夫人嘅仔，221年封齊公，第二年封平原王，曹丕死之前畀立為太子，同年繼位，喺239年死咗，諡號明帝。
曹協（？-？），李貴人嘅仔，早死。佢生咗一個叫曹尋嘅仔。
曹蕤（？-233年），潘淑媛嘅仔，232年改封北海王，喺233年死咗
曹鑒（？-225年），朱淑媛嘅仔，225年封東武陽王，喺同年死咗。
曹霖（？-251年），仇昭儀嘅仔，232年改封東海王，喺251年死咗，佢亞仔高貴鄉公曹髦後尾做咗皇帝，但喺畀司馬昭嘅手下殺咗。
曹禮（？-229年），徐姬嘅仔，225年改封元城王，魏文帝諗住立佢做太子，喺229年死咗
曹邕（？-229年)，蘇姬嘅仔，225年改封邯鄲王，喺229年死咗。
曹貢（？-223年)，張姬嘅仔，222年封做清河王，喺223年死咗。
曹儼（？-223年)，宋姬嘅仔，222年封做廣平王，喺223年死咗。
曹喈（？-？），唔知喺邊個後妃生嘅，早死，曹植為佢作咗《仲雍哀辭》。
有一個女：
東鄉公主（？-？），甄夫人嘅女。
曹仁

曹仁（168年—223年5月6號）係曹魏將領，曹操嘅堂細佬，官至大司馬。
森正明

森正明（1961年7月12號—）係日本足球員，司職中場，曾經喺1988～1989年間爲日本足球代表隊出場8次。
森洋介

森洋介（1985年7月25號—）係日本足球員，司職後衞，效力過FC岐阜。
森林薄荷

森林薄荷（Mentha laxiflora）係唇形科薄荷屬嘅一種植物。
森林野牛國家公園

森林野牛國家公園係加拿大亞伯達同西北地區一個國家公園，1922年成立，面積有44,807平方公里。
森柏斯

森柏斯（Pete Sampras，1971年8月12號—）係美國網球員，1988年到2002年參加職業賽事，單打最高世界排名第一，係1993年到1998年連續六年嘅「年終球王」。
森泰次郎

森泰次郎（1991年12月8號—）係日本足球員，司職中場，效力過富山勝利，及佐川印刷。
森樹街

森樹街（粵拼：sam1 syu6 gaai1；葡文：Rua das Margoseiras）係澳門路環島聖方濟各堂區一條馬路，係出入金峰南岸嘅其中一條路，呢條路由棕櫚圓形地開始一路去到石排灣馬路為止。

背景
2015年6月5號，民政總署管理委員會響會議到決定將路環新起好嘅公共街道重新界定，其中將由棕櫚圓形地開始到石排灣馬路嘅公共街道命名做森樹街。
森永理科

森永理科 ，係日本嘅一個女藝人同埋配音員。
森永千才

森永千才 ，係日本嘅一個女藝人同埋配音員。
東修適士

東修適士（英文：East Sussex），係英國英倫東南一郡，住80萬人，最大城鎮白禮頓豪富。
東內麻里子

東內麻里子 ，係日本嘅一個女藝人同埋配音員。
東來東往

東來東往（粵拼：dung1 loi4 dung1 wong2；簡化字：东来东往；英文：Danny Dai；吳語拼音（温嶺片）：hon1 le1 hon1 uaon2；1983年12月3號—），原名戴凌鵬（粵拼：daai3 ling4 paang4；簡化字：戴凌鹏；吳語拼音（温嶺片）：te3 lin1 bon1），係中國大陸嘅男歌手，浙江麗水人。2004年出道，曾經參加過中國網絡通俗歌手大賽兼唱過《別說我的眼淚你無所謂》而出名。之後佢發佈嘅作品都好少，不過喺2014年6月底首播嘅《不一樣的美男子》劇集唱過主題曲而又重新出名。
2019年1月，佢喺浙江杭州餘杭區五常街道嘅別墅樓入面教唆人縱容吸毒犯罪，同年9月11號被判監一年零七個月。
東倉郡

東倉郡（韓文：동창군／東倉郡 Tongchang gun */?）係朝鮮民主主義人民共和國平安北道一郡。
東倫敦

東倫敦（East London）係南非一座城，喺東開普，人口27萬。
東俊希

東俊希（2000年7月28號—）係日本足球員，打中場位置，效力廣島三箭。
東儀天主教

東儀天主教 (英文：Eastern Catholicism) 係包含咗23個獨立團體嘅天主教派系。雖然佢同主流嘅羅馬天主教一樣屬於天主教，但係因為佢哋有啲獨特嘅東方傳統，所以係分開。喺東儀天主教入面，再有分5個唔同嘅傳統，包括：亞歷山德里亞、亞美尼亞、拜占庭、東敘利亞、同西敘利亞。

歷史
有唔少教會都係曾經屬於東正教，但係之後改咗做跟教宗，所以變成咗屬於天主教，亦有其他由初初教會成立以嚟一直都係天主教。

分別
雖然東儀天主教同羅馬天主教有少少教義上嘅分別，但係佢哋同樣都係跟天主教嘅教會法。當然，東儀天主教會亦有自己嘅教會法，終於喺1990年寫成法典。
即使東儀天主教有自己嘅慣例同傳統，但係因為大部分天主教徒都係屬於羅馬天主教，所以教會入面仍然有啲壓力去配合主流嘅禮儀傳統。例如，東儀天主教嘅神父有啲可以結婚，冇羅馬天主教咁嚴格。喺呢兩種天主教入面，佢哋都唔阻止自己嘅成員參與對方嘅彌撒。
楊偉基

楊偉基（英文：Wicky Yeung，1979年2月9號—）係香港男保齡球手。
楊修之死

楊修之死（粵拼：joeng4 sau1 zi1 sei2），指係楊修被曹操處死嘅事件。喺建安二十四年（219年）秋，楊修同曹植醉闖司馬門誹謗曹彰被人舉報，曹操藉呢機會處死楊修。

《三國演義》描述
喺毛版《三國演義》第72回：《諸葛亮智取漢中 曹阿瞞兵退斜谷》。講楊修因為太過聰明，令曹操產生妒忌，曹操想考楊修嘅事件，一次又一次噉俾楊修解開，搞到曹操好嬲，所以曹操趁機會用雞肋事件令楊修跌落陷阱，以亂軍之罪將楊修處死，所以聰明反被聰明誤。

正面
《三國演義》作者羅貫中以呢件事告誡後世人，如果做人下屬，要事事小心，唔好似楊修咁自作聰明，累死自己。現代唔少人都攞呢樣嘢嚟警惕職場人士，要識得睇老細做事。
有人認為楊修並唔係因為太過聰明令曹操妒忌，而係因為佢介入王儲之爭（曹丕同曹植之間嘅王位爭奪戰）、曹操覺得佢多事到連自己屋企嘅嘢都管埋，因而借雞助一事殺咗佢。
仲有人認為係因為楊修出身於弘農楊氏、遠比曹操高貴，士人嘅出身就已經令曹操提防到死下死下（死響曹操手上嘅孔融、崔琰，其實都係士人出身），再加上楊修唔識得低調，先至搞到畀人斬頭。

反面
不過《三國演義》嘅講法同好多歷史書有出入，《三國演義》話係楊修太過自作聰明、因而畀曹操以「亂軍心」斬頭；而《三國志·魏志·陳思王植傳》等等就話楊修係因為飲醉酒之後自己走入司馬門（即王宮）、仲要亂咁指控曹彰，因而畀曹操以「前後漏泄言教，交關諸侯」斬頭，雞肋一事雖然發生過，但唔係佢死嘅最終原因。由於《三國演義》只係小說，好多嘢都畀人證實係同史實不符，所以楊修之死真實性存疑。
楊倬翹

楊倬翹（英文：Uka Yeung，8月5號—），本名楊雅餘，係香港女歌手，2019年出道。佢2014年參加過無綫電視歌唱選秀節目《超級巨聲4》。
愛火花

香港歌手張學友喺1992年發行嘅唱片《愛火花》，同收錄其中嘅同名歌曲。
2003年香港電影《愛火花》，由葛民輝、李璨琛、李蘢怡主演。
2006年香港電台電視部拍攝製作單元劇《愛‧火花》。
愛無赦

《愛無赦》係套德國嘅劇情片電影，片長105分鐘，2003年上畫。
愛火

愛火 (張國榮唱碟)，張國榮喺1986年出嘅唱碟。
愛火 (孫耀威唱碟)，孫耀威喺1994年出嘅唱碟。
愛爾蘭共和國足球代表隊

愛爾蘭共和國男子足球代表隊（愛爾蘭蓋爾文：Foireann sacair náisiúnta Phoblacht na hÉireann），有時簡稱「愛爾蘭（共和國）國家隊」，係愛爾蘭共和國嘅國家男子足球代表隊，由愛爾蘭足球協會管理，主場係新蘭斯敦路球場，現任主教練係愛爾蘭人史提芬堅尼（Stephen Kenny），隊長係史密斯高文。

史
1922年愛爾蘭自由邦成立之後，愛爾蘭自由邦喺1924年第一次組隊出戰奧運會，一路打到入八強賽。1936年愛爾蘭自由邦改制為共和國之後，愛爾蘭足協一直以「愛爾蘭」（Éire或者Ireland）自稱。1953年，國際足協決定：愛爾蘭島上面嘅兩支國家隊都可以打世界賽；由愛爾蘭足協管理，代表愛爾蘭共和國嘅足球隊，一定要以「愛爾蘭共和國」自稱，而由北愛爾蘭足協管理，代表英屬北愛爾蘭嘅足球隊，就簡稱「北愛爾蘭」。
1964年，愛爾蘭參加歐洲國家盃外圍賽，一路進軍到八強，最後畀西班牙淘汰。1988年愛爾蘭再次殺入歐洲國家盃決賽圈首回合。1990年更加第一次殺入世界盃決賽圈，之後又先後喺1994年同2002年殺入世界盃八強同16強。2002年FIFA世界盃外圍賽最後一輪愛爾蘭對法國，法國嘅亨利喺愛爾蘭龍門前邊用手控球，再將球傳畀隊友威廉·加勒斯射入，以2:1淘汰愛爾蘭進軍決賽圈。2012年，愛爾蘭再次殺入歐洲國家杯決賽圈，不過最後小組賽三場輸晒出局，而第一場小組賽葡萄牙裁判彼得羅·浦羅恩沙推跌愛爾蘭嘅奇夫·安組斯，更加引發爭議。2016年歐洲國家盃，愛爾蘭喺16強輸畀東道主法國。
1949年，愛爾蘭成為第一支喺英倫本土擊敗英倫嘅國家隊。
愛爾瑪詹鎮

愛爾瑪詹鎮（Almazán）係西班牙中部一座自治鎮，響馬德里南192公里，近索里亞省里昂堡。座鎮人唔多，不過就幾多巴羅克式建築；嘢食亦出名。全鎮165平方公里咁大，2000年時人口有5755。而家個鎮長叫安琪烏蕾達（Angel Ureta）。
41°29′N 2°32′W﻿ / ﻿41.483°N 2.533°W﻿ / 41.483; -2.533
愛爾蘭人

愛爾蘭人係一個歐洲民族，源自愛爾蘭島。而家估計全球有大約7000到8000萬人。主要聚居响愛爾蘭共和國同埋英國北愛爾蘭（兩處加埋約有640萬）。
維基同享有多媒體嘅嘢：愛爾蘭人
呢篇愛爾蘭人係關於族群嘅楔位文章，仲未完成嘅。麻煩你幫手補充佢嘅內容。
松下純土

松下純土（粵拼：cung4 haa6 seon4 tou2、1991年5月3號—）係日本足球員，司職中場，效力過松本山雅，及町田澤維亞。
松下直樹

松下直樹（1978年6月6號—）係日本足球員，司職前鋒，效力過市原JEF聯。
松下幸之助

松下幸之助（日文：まつした こうのすけ，1894年11月27號—1989年4月27號），係日本生意人兼發明家，松下電器、松下政經塾同埋PHP研究所嘅創立人。花名「經營神人」。

早年
1894年11月27號，松下幸之助響和歌山縣海草郡和佐村千旦之木（即依家嘅和歌山市禰宜）出世，係當地一個小地主松下政楠嘅三仔，亦係最細嗰個仔，上有五個家姐同兩個大佬。因為響屋企面前有棵大松樹，所以就以此為姓，改個姓叫「松下」。
大概1899年，老豆經營米相場失敗，搞到破產，一家人因此搬去和歌山市本町一丁目。老豆響嗰度曾經開過下馱屋，但係佢唔太擅長做生意，所以又執咗笠。另一方面，幸之助因為屋企環境轉差，所以被迫輟學，到宮田火鉢店做咗契約勞工（佢仲做埋人哋徒弟）。
1910年嘅松下幸之助
後嚟佢師傅轉行做第五代單車。響呢段時間，松下留意到啲顧客過嚟幫襯嗰陣成日都要買煙食，因此佢諗到一個方法：如果佢入貨嗰陣係成批買而唔係單一一枝煙仔咁買，咁唔單止啲煙仔可以即刻到手，而且支煙嘅價錢比起一支支咁買平好多，可以從中賺個啲錢。呢個舉動令到其他學徒非常不滿，而店主亦唔支持，所以最後佢停止咗成批買。但係呢次事件令到佢留意到自己原來都有返啲生意頭腦，成為佢第日做生意人嘅契機。
佢一直對大阪市嘅有軌電車印象深刻，所以佢就以從事電呢方面嘅工作做目標。佢十六歲加入大阪電燈（即依家嘅關西電力），並且響嗰度打工七年。期間佢留意到裝電燈係要直接攞電線駁入屋企，如果要換電燈就會好麻煩同埋危險，所以佢諗到響屋企裝插蘇（英文：Lightbulb socket），直接將電燈駁落插蘇到，咁就安全得多喇。1913年，佢入讀關西商工學校夜間部預科，一邊打工一邊讀書，1915年同井植梅野（婚後改叫松下梅野）結婚。兩年後決定辭職。

創立松下
1918年嘅松下
1918年，松下響大阪府東成郡（即依家嘅大阪市東成區）聯同另外四人（其中一個係舅仔井植歳男，二戰後創立三洋電器）夾份製造同賣插蘇。一開頭銷量並唔好，所以其中兩個唔撈。後嚟松下由川北電氣（即依家嘅松下環境系統）得到大量風扇零件訂單，從此生意就越做越好。
因為業務越做越大，所以同年3月佢哋響大阪市北區西野田大開町（即依家大阪市福島區大開2丁目）創立松下電器嘅前身「松下電氣器具製作所」。由呢個時候開始，佢開始唔單止淨係賣電燈插蘇，仲賣埋自行車用電燈。1929年將公司改名叫「松下電器製作所」。

屋企
松下同其他人嘅合照，其中後面個排係松下幸之助、井植歲男、松下梅野
松下幸之助嘅細舅井植歲男（老婆梅野嘅二細佬）亦係一位生意人，當年曾經同松下一齊成立「松下電氣器具製作所」，響1947年接受公職追放之後由松下分家，成立三洋電器。而歲男兩個細佬井植祐郎同井植薰，都跟住移籍到三洋。三兄弟先後出任三洋嘅會長同社長，但最後三洋都係合併落松下。而梅野嘅妹夫中尾哲二郎都曾經短暫脫離過松下，但係收尾都係返嚟。
幸之助同梅野得一個女幸子。所以，佢認咗舊華族、兼畫家平田榮二個二仔正治做婿養子。而正治嘅阿爺平田東助係舊米澤藩武士，仲分別響第一次同第二次桂太郎內閣出任內務大臣。幸子同正治有兩個仔一個女，分別係正幸、弘幸、敦子。
另外幸之助有幾個私生仔女，而呢幾個仔女響佢死後亦分到遺產。
松下太輔

松下太輔（1981年10月31號—）係日本足球員，司職守門員，效力過磐田山葉，及甲府風林。
松下年宏

松下年宏（1983年10月17號—）係日本足球員，司職中場，效力鹿兒島聯。
松下幸平

松下幸平（1985年7月24號—）係日本足球員，司職後衞，效力過磐田山葉，及愛媛FC。
松下晋也

松下晋也（1979年4月5號—）係日本足球員，司職中場，效力TDK。
松下和磨

松下和磨（1982年6月25號—）係日本足球員，司職前鋒，效力過富山勝利。
楚義帝

楚義帝（？—前206年），芈姓，熊氏，名心。係戰國時期楚王，項羽尊稱為楚義帝。西元前206年，項羽自立西楚霸王之後定都彭城（家下江蘇省徐州市）。後尾義帝流放長沙，畀項羽下令英布殺死。
楚科奇半島

楚科奇半島係亞洲最東北面嘅半島，北面係楚科奇海，南面係白令海，由俄羅斯管。
楚臣嘉措

楚臣嘉措（威利轉寫：tshul khrim rgya mtsho, 藏文拼音：ཚུལ་ཁྲིམ་རྒྱ་མཚོ་，1816年3月29號—1837年9月30號）係藏傳佛教格魯派第十世達賴喇嘛。佢係首位透過金瓶掣簽而確定嘅達賴喇嘛。
楚留香之蝙蝠傳奇

楚留香之蝙蝠傳奇係武俠小說家古龍喺1971年寫嘅楚留香系列小說第五部、新傳第二部。
楚科奇海

楚科奇海（俄文：Чуко́тское мо́ре）係北冰洋嘅海域，東面係波弗特海，西面係弗蘭格爾島同東西伯利亞海，南面係俄羅斯楚科奇、美國阿拉斯加同埋兩地中間嘅白令海峽。
楚莊王

楚莊王（—前591年），名旅，係春秋時期楚國嘅君主，前613年到前591年在位。佢執政期間國勢大盛，被公認做「春秋五霸」其中一位。
但喺楚莊王啱啱繼位頭三年，做嘢求求其其、得過且過，嗰時有大臣伍舉進諫，話楚國有隻雀三年都唔飛唔叫，楚莊王知佢話緊自己，就答隻雀一係唔飛，一飛就會沖上天；一係唔叫，一叫就會嚇親人，之後楚莊王果然就開始發奮，亦係成語「一鳴驚人」個典故。
歐幾里得幾何

歐幾里得幾何，又叫歐氏幾何、歐式幾何、平面幾何，係古希臘數學家歐幾里得《幾何原本》入面講嘅幾何學，涉及二維平面上嘅幾何。

公理
睇埋：幾何原本
响佢本名著《幾何原本》裏面，歐幾里得提出咗五條公理，以「假設咗呢五條公理係真確」做前提嚟諗幾何學：
是但搵兩點  同  嚟睇，嗰兩點之間都可以有條獨一無二嘅直線將兩點連接埋一齊。
一條直線（最少理論上）可以無限噉延長。
有咗「圓心」同「直徑」呢兩樣資訊，就可以建構一個圓形。
所有嘅直角冚唪唥都係一個板嘅。
平行公設（parallel postulate）：是但搵條線  同點 ，當中  唔喺  上面，都實會有一條獨一無二嘅直線會係通過  得嚟又唔會同  相交嘅－即係話呢條線同  平行。而如果兩條線之間唔係平行，噉兩條線無限延長最後實會令到兩條線相交（好似下圖噉）。
然後歐幾里得就攞住呢五條公理、用數學證明嘅方法證明嗮當時已知嘅幾何學定理。喺歐幾里得之後，仲有數學家試過對呢拃公理嘅具體定義作出修改－即係將條公理嘅定義改做比較清楚易明嘅形式，但改前改後拃公理都係可以攞嚟證明已知嘅幾何定理嘅。
攞住個圓規，將其中一端擺喺圓心位置度（指定圓心），再決定個圓規要擘到幾大（指定直徑），就可以畫到個圓形出嚟。「有咗圓心同直徑呢兩樣資訊，就可以建構一個圓形」呢個諗頭，畀人覺得好合乎直覺，响歐幾里得幾何上畀人當係公理。
歐幾里得空間

歐幾里得空間，又叫歐氏空間，係歐幾里得幾何入面涉及到嘅二維、三維甚至更高維度嘅空間。
歐巴布威啦藝術中心

歐巴布威啦藝術中心（Yerba Buena Center for the Arts，YBCA）係一個現代藝術中心，喺美國三藩市。由日本建築師槙文彥設計。
蘋果公司喺嗰度發佈iPad系列產品同iPhone 5。
歐德羅

歐德羅（Othello）係一個不銹鋼刀品牌，1888年喺德國索林根創立，2015年易手咗俾中國萬事泰集團，同時合作進入大中華地區市場，公司商標亦加上咗「歐德羅」嘅簡體中文字樣。
歐幾理德域

歐幾理德域（Euclidean domain）係一個代數性質。佢有一個條件，符合呢個條件嘅域，就係歐幾理德域。

定義
一個域係歐幾理德域，咁佢一定有一個轉換將嘅嘢射去，非零整數，同埋呢個轉換一定係符合以下性質；
對應所有，，一定會有一個喺入面，使到同埋。
一般會叫呢個轉換做歐幾理德距離（Euclidean Norm）。
明顯整數係一個歐幾理德域，同埋佢嘅距離就係。因為有餘數定理，所以佢就係一個歐幾理德域。

單點環倍數域性質
每一個歐幾理德域都係單點環倍數域。
證明：
設係歐幾理德域。
咁一定係單點。
設做一個環倍數，係喺入面而且非零，重要符合。
如果，咁就一定有使到，。
因為，咁除非，否則就會矛盾。
所以，，係單點。

高斯整數
内文：高斯整數
高斯整數（Gaussian Integers）係另一個出名嘅歐幾理德域。
佢係一個域，同時佢嘅歐幾理德距離係
柴灣

柴灣（粵拼：caai4 waan1；英文：Chai Wan）係香港東區一笪地方，位於香港都會區範圍之內。香港政府法定圖則，定柴灣位於港島東，北面係杏花邨，西面係大潭郊野公園，南面係石澳郊野公園，東面係海傍。政府嘅規劃，柴灣分區包括杏花邨同埋小西灣。

地名來源
柴灣係喺鯉魚門外灣，係香港島至東嘅谷地。由於三面環山，加上水源夠，所以盛產木材。木材可作柴薪之用，所以海灣名為柴灣。十八世紀開始喺道聚居嘅客家人，就喺呢道獲取柴薪。
柴灣之名，大清已有。但舊時柴灣亦誤稱「西灣」，皆因「柴」嘅客家話，同「西」嘅廣東話，個音幾似，加上當時嘅英文名，亦譯成「Sai Wan」，不明所以嘅譯師，錯譯爲西灣。家下亦有留有西灣墳場之名。後尾柴灣嘅地名改返正，但柴灣以東嘅小灣，「小柴灣」就，就一直稱為「小西灣」。
1950年代，港英政府開發柴灣。部分人誤會「柴」字唔吉利，建議改為「翠灣」，但後來除咗翠灣邨用「翠灣」之外，成個社區也都柴灣作地名。

人口資料
根據政府二〇〇一年人口普查，柴灣人口約十八萬七千人。同香港島其他區域一樣，柴灣區住戶，每月收入中位數，多過全港中位數，而教育水平，亦高過全港平均，睇得出柴灣居民嘅生活水平，比全港平均好。此外，香港十八區之中，柴灣歸入東區。呢區家庭住戶每月收入中位數，排全港第三，喺中西區同埋灣仔區之後。

歷史
從歌連臣角道嘅香港佛教聯合會柴灣佛教墳場遠眺柴灣一帶
柴灣一帶相信早喺大宋年間，就有人住。當時來往浙江、福建同埋廣州之間嘅船隻，有時會喺柴灣上岸攞水。
大英初得香港島之時，柴灣原居民，係客家人。佢哋係大清海禁之後，解禁後鼓勵搬入。自十八世紀初，有客家人由新安搬過來，建村定居。客家人習慣以自己姓氏叫村，例如姓羅就叫羅屋。柴灣原有六村，羅屋、成屋、藍屋、陸屋、西村同埋大坪村，都係客家村。羅屋哋係喺乾隆年間起。按一八四一年嘅人口普查，柴灣人口只有卅人，到咗一八九一年增至二百零八人。當地居民以捉魚及務農為生，亦有部分村民以燒灰為業。
各村落因城市發展而相繼消逝，羅屋民俗館就係柴灣僅存嘅古村屋。
一八四三年，英軍喺柴灣立軍營，但軍人紛紛染熱病，軍營就搬去高地，卽係家下鯉魚門渡假村。附近起炮台，手握鯉魚門，以防敵船入港，家下係香港海防博物館。
時至一九二五年，香港童軍喺現時柴灣公園附近，起咗香港首個童軍營地。
一九五一年，香港政府立柴灣平房區，為和平之後，大量來港嘅唐人留安身之所，呢個卽係興華邨嘅前身。一九五九年，柴灣拆鄉村，起徙置大廈廿七座。一九六八年，柴灣人口大增至八萬人。到咗二十世紀七十年代，柴灣起咗好多工廠大廈，令柴灣變成新興工業區。
柴灣最初嘅公共屋邨有柴灣邨同埋興華邨一期，但呢兩條邨已重建或重新發展。
港鐵柴灣站現址，係舊時柴灣徙置區所在，因為起柴灣站而拆卸。
一九八八年起，多個園林同埋樓宇相繼落成。

發展
十九世紀，軍事以海軍主導，所以當時嘅英國人，揀咗中西區作為維多利亞城，而柴灣喺香港島東部，近海邊而離城又遠，有海盜之虞，鯉魚門外，無險可守，所以到二十世紀上半葉，柴灣仍爲落後。直至第二次世界大戰打完，香港重光，香港政府，為咗處理好當時居民嘅居住及就業問題，於是仿效英國工業革命帶動經濟嘅做法，喺柴灣設立工業區，起埋公共屋邨，令人民安居樂業，官員將公共房屋命名為興華邨，個名語帶相關，一係興盛繁華，一係興盛中華，但家下已無得稽考。
二十世紀九十年代，香港政府着力改善住屋及公共設施，包括公共屋邨、居者有其屋，以及同埋批地起私人樓，應付市民嘅唔同需要。

土地用途
柴灣區面積六百一十一公頃，當中綠化、自然同休憩地達三百零七公頃六，佔全區面積一半。按用規劃分，綜合發展區有一公頃六二，商住混合三公頃〇四、甲類往宅地七十二公頃三一、工業地十四公頃五四、政府、機構及社區用地則有七一公頃〇七、休憩用地十九公頃九四、其他指定用途九十公頃〇八、綠化地帶一百六十六公頃三五、海岸保護區五公頃八八、郊野公園一百一十五公頃四三。
柴灣公共空間休憩用地，有十九公頃九四，大型嘅有柴灣公園、永泰道公園、小西灣海濱公園等，園內有唔少外地植物，畀人觀賞。

未來發展方向
根據香港政府規劃，柴灣會越來越少工業污染，由商貿所取代。

治安
喺東區尤德夫人那打素醫院附近有柴灣警署。

醫院
設有東區尤德夫人那打素醫院，方便香港島市民。

巴士車廠
柴灣擁有香港島最大規模嘅巴士車廠。以前柴灣係中華巴士最重要嘅地盤，成間公司嘅重心基本上都喺柴灣，即使1993年中巴冇咗26條路線，柴灣呢個中巴基地依然未受動搖。到中巴專營權結束後，大部分柴灣巴士線都改由新巴接手，而新巴亦同中巴一樣喺柴灣建立大本營。而城巴俾新巴嘅母公司周大福收購後亦隨即喺柴灣設廠。

交通網絡
柴灣擁有完善道路網同埋鐵路網，港鐵喺柴灣至杏花邨一段係香港島唯一一段地面鐵路。

公共交通
港鐵
港島綫：柴灣站、杏花邨站
巴士
新巴：8、8P、81、81A、81S、82、82M、82S、82X、388（只喺清明節日子行駛）、389（只喺清明節日子行駛）
城巴：8S、8X、19、85、85P、314、780、780P、788、789
城巴過海隧道巴士：118、118P、606、606A、606P、698R、A12
新巴過海隧道巴士：106、106P、682、682P、694、802（只喺賽馬日行駛）
小巴
綠色專線小巴
16A、16M、16X、18M、20、20M、43M、47M（同小西灣連接）、48M、62、62A、65、65A、66、66A
紅色公共小巴
筲箕灣至柴灣、觀塘至柴灣、西環至柴灣
以上只列出全日行走嘅巴士及小巴線。
通宵小巴：44M、61
通宵巴士路線：N8、N8P、N8X、N118

交通發展史
1950年代，柴灣居民除咗搭白牌車出外，唯一對外交通就係搭當時第一條柴灣區嘅巴士線8號去灣仔碼頭。
到咗1960年代，隨住柴灣區開發，巴士公司開辦一啲來往柴灣與同埋香港島北岸各地嘅巴士線。
1980年代，東區走廊同埋地鐵（家下港鐵）港島綫相繼落成，柴灣區唔使齋靠柴灣道前往香港島北岸各地，此外，為舒緩現行柴灣同埋小西灣往來太古城中心同埋東區海底隧道交通噪音問題，當局已經計劃喺2009年4月展開嘅東廊第三期防音路面工程，預計2012年6月完成。

學校
柴灣有多間中學、小學、特殊學校同埋專業學院。
中學
衞理中學
中華基金中學
明愛柴灣馬登基金中學
張振興伉儷書院
中華傳道會劉永生中學
聖公會李福慶中學
伊斯蘭脫維善紀念中學
嶺南衡怡紀念中學
嶺南中學 (香港)
文理書院 (香港)
寶血女子中學
聖公會李福慶中學
漢華中學
小學
救世軍韋理夫人紀念學校
救世軍中原慈善基金學校
基督教香港信義會信愛學校
天主教明德學校
聖公會柴灣聖米迦勒小學
港大同學會小學
培僑小學
幼稚園
聖道明中英文幼稚園
啟明幼稚園
迦南幼稚園
宣道會上書房中英文幼稚園
特殊學校
香港西區扶輪社匡智晨輝學校
專業學院
香港專業教育學院-柴灣分校
柴楨足球會

柴楨足球會（英文：Preah Khan Reach Svay Rieng FC）係柬埔寨柴楨省一間職業足球球會，依家踢緊柬埔寨超級足球聯賽。
柴榮

柴榮（921年10月27號—959年7月27號），係後周第二位皇帝，954年到959年在位，跟廟號叫周世宗。
周世宗柴榮在位期間，喺政治、軍事、經濟上都有一定嘅建樹，同李嗣源一樣被稱做五代十國時期嘅明君，同時亦為趙宋結束五代十國奠定基礎。

生平
柴榮係後周太祖郭威嘅便宜仔。953年，封晉王。954年，郭威過身，柴榮繼位，就係後周世宗。
佢喺皇帝任內攻佔咗南唐喺長江以北嘅領土。959年，親自帶兵北上進攻遼國，想攞返燕雲十六州，佢喺攻佔咗一啲地方之後，因為病情關係，放棄進攻幽州，六月過身，由6歲嘅仔柴宗訓繼位，謚號睿武孝文皇帝。
柴桑

柴桑（粵拼：caai4 song1）係中國江西九江嘅市轄區。面積911km²，人口34萬（2006年數據）。轄7個鎮、5個鄉、4個管理區。
鎮：沙河街鎮、馬回嶺鎮、江洲鎮、城子鎮、港口街鎮、新合鎮、獅子鎮
鄉：永安鄉、湧泉鄉、新塘鄉、城門鄉、岷山鄉
管理區：沙河經濟技術開發區、新洲墾殖場、賽城湖水產場、岷山林場

氣候
年均温17℃，年均降水量1420.4mm。
柴油引擎

柴油引擎（diesel engine）係一種內燃機，特徵係會運用「力學壓縮造成空氣溫度上升」呢一點嚟點著啲燃料。
柴油火車

柴油火車，係火車一種，佢靠燒柴油而名。柴油火車，引擎效率高，取代燒煤唧蒸汽火車。直至電氣火車，用高壓電，效率更高，先至慢慢取代。然而柴油火車唔使安電纜，動力不假外求，好多地方同場合，仍會使用。
柴氏

柴（粵拼：caai4）係唐人姓氏，喺《百家姓》裏頭排第325位。

名人
呢篇柴氏係同姓氏有關嘅楔位文章，重未寫完嘅。麻煩你幫手充實佢。
戲夢巴黎

《戲夢巴黎》係套法國嘅劇情片電影，片長115分鐘，2003年上畫。
戲劇

戲劇（粵拼：hei3 kek6；英文：drama）係演員響舞台上當住觀眾面前表演嘅一個故仔。而中文「戲劇」呢個字嚟自「南戲北劇」嘅合稱，「戲」係戲文，「劇」係雜劇，呢兩種表演藝術都同現代嘅戲劇幾似。
唔同地方都有自己嘅戲劇，例如廣東就有粵劇。而隨住收音機同電視嘅發明，廣播劇同電視劇應運而生，令到戲劇唔一定要即場表演。
戲曲

戲曲係中華文化嘅傳統戲劇，早喺漢代之前已經有，喺宋代開始有比較大嘅發展，元代去到鼎盛時期。
中國各地都發展出自己地方特色嘅戲曲，呢啲戲曲又叫做地方戲。地方戲具有地方特色，以當地嘅方言演唱，具有鄉土色彩。地方戲可以表現到一個地方嘅傳統文化、習俗，喺某個地方流行嘅戲劇，例如黃梅戲、粵劇、越劇、川劇、潮劇、晉劇、豫劇、評劇、淮劇、京劇等。以粵劇做例子，粵劇用粵語唱，具有廣東省城鄉土特色，表現到粵語地區嘅傳統文化、習俗，亦都喺講粵語嘅地方流行。
戲

睇戲，指由觀眾嘅角度去睇，引伸指唔參與件事當中，做旁觀者。
做戲，指參與戲嘅演出，引伸指假扮一啲情況，去呃人。
戲劇女高音

戲劇女高音（英文：Dramatic soprano）係19世紀後半期出現嘅音色類型，音域為 b—b2 或 c3。聲量同力度，可以用「氣壯山河」嚟形容，通過爆發噉大跳音程同誇張嘅節奏輪廓，嚟表現煩躁不安嘅情緒。因為戲劇女高音要發展成熟，需要非常耐嘅時間，好多的戲劇女高要一直等到接近40歲先會完全發展出聲音嘅音量同強度。
正因為戲劇女高音擁有其他種類女高音冇嘅大聲量同聲音強度，所以通常喺歌劇中係用嚟飾演性格強烈嘅女子，唔同抒情女高音噉樣楚楚可憐嘅形象，戲劇女高音所強調就係有血有肉，充滿強烈嘅愛恨情愁，其中最為大家所熟知嘅戲劇女高音角色就係圖蘭朵公主，喺呢套劇入面甚至有一個段落，作曲毫不留情噉要求女高音必須用最強嘅音量同最高嘅音高同所有嘅管弦樂團同合唱團對抗，必需要壓過所有人嘅最強音。戲劇女高音經常被要求必須將音量馬力開到最大，所以呢類型嘅聲音好容易唱到倒嗓，一世都唔可以再登上歌劇舞台，令到唱呢個類型嘅人好稀少。
戲棚

戲棚係一種以竹木臨時搭建嘅流動舞台，係籌辦神誕、太平清醮或盂蘭勝會嘅時候，上演神功戲或進行宗教活動嘅場所。戲棚主要由竹、杉構成樑柱同框架，外面鋪蓋鋅鐵片遮陰擋雨。搭棚師傅可以根據唔同需求，靈活噉搭建出容納幾百至幾千觀眾嘅戲棚。由設計到搭建、拆卸等工作，都係由搭棚師傅一手包辦。

史
搭棚技藝喺中國有悠久歷史，漢代嘅百戲表演中已經用竹架撐起嘅「棚閣」，係竹戲棚嘅雛型；到咗宋代更有搭建流動戲棚嘅文字記錄。清代以嚟，隨住神功戲同地方戲曲蓬勃發展，各地對流動戲棚嘅需求大增，唔少搭棚師傅去到唔同嘅鄉村謀生，逐漸發展出中國獨有嘅戲棚搭建技藝。
香港嘅戲棚搭建技藝歷史悠久，有關戲棚最早嘅記錄喺19世紀尾出現。當時嘅戲棚以竹木結構為主，棚頂同棚身鋪設有織成格狀嘅葵葉，整體上已經具有今日戲棚嘅形制同規模。後嚟由於戰亂，部分搭棚師傅從廣東肇慶、東莞、寶安等地搬到香港定居，並將佢哋嘅技術同香港本地嘅戲棚工藝結合，經歷幾代傳承同改良之後，發展成今日所見嘅戲棚建築形態。戲棚往往用竹棚架營造一個遮蔭嘅空間，以前用棕櫚葉、葵葉、帆布或藤蓆鋪住成個竹製支架而成，但係呢啲物料好易燒着，容易引起火燭，1970年代之後已經改用鋅鐵皮搭建戲棚。
每逢神誕、太平清醮、盂蘭勝會，香港唔同嘅社區例如新界嘅鄉民或漁民，同市區嘅廣府、潮州、海陸豐等族群，除咗舉行各種宗教儀式之外，重會聘請搭棚師傅搭建戲棚，邀請戲班演出神功戲，娛樂神同人。戲棚搭建技藝能夠傳承落去，全靠香港以神功戲酬神祭祀嘅傳統而得以延續。

種類
龍船廠
「龍船廠」又稱為「龍船脊」，因為外觀同攞放龍船嘅臨時竹棚相似所以有噉嘅名。「龍船廠」嘅結構比較簡單，屋脊同戲棚入口成直向伸延，整體建築形態較低矮扁平，一般喺天后誕、盂蘭勝會等每年都會舉辦嘅節慶活動中使用。
大金鐘
「大金鐘」係仿照銅鐘嘅形狀搭建，結構比較複雜，喺「龍船廠」嘅基礎上加建一層棚頂，屋脊同戲棚入口成橫向伸延，所以棚頂比較突出，戲棚亦比較大。「大金鐘」一般用喺規模較大嘅太平清醮活動。
戲中戲

戲中戲（story within a story）喺敘事學上係指故仔入面嘅一個角色講述一個故仔。
戲劇結構

戲劇結構（英文：dramatic structure）係由古希臘哲學家阿里士多德首先提出嘅一個諗頭，分析有戲劇性質嘅作品嘅情節。
戲曲中心

戲曲中心（粵拼：hei3 kuk1 zung1 sam1；英文：Xiqu Centre）係香港一間戲曲表演場地，位於九龍西九文化區東面入口、廣東道同柯士甸道西交界，將會致力促進同傳承戲曲文化，鼓勵創新，培育新晉藝術家，並開拓一班觀眾，戲曲中心喺2019年1月20號正式開幕。

概覽
戲曲中心將會成為一個世界級嘅表演場地，致力保存、推廣同發展戲曲，包括粵劇同其他戲種。戲曲中心嘅設施完備，可以用嚟演出、新作培育、研究、教育、培訓同交流嘅用途。更會提供技能發展計劃，以培育戲曲新人同推動戲曲創作。透過同香港唔同戲曲組織同藝團緊密合作，戲曲中心將會面向更多來自香港同世界各地嘅觀眾，推廣傳統中國表演藝術。

獲選設計
2012年3月，舉辦咗一個為期十個月嘅設計比賽，為戲曲中心物色最適合嘅概念同設計團隊。來自世界各地超過五十個建築設計團隊，表示有興趣參與呢個項目，同年12月10號，加拿大建築師譚秉榮建築事務所，連同香港建築師呂元祥建築師事務所組成嘅團隊，獲選成為呢個標誌性表演場地嘅設計團隊。
譚秉榮建築事務所同呂元祥建築師事務所嘅設計方案，令到戲曲中心充分體現戲曲嘅精髓之中。結合劇院、藝術同公共空間嘅早期設計，表達咗四個重要概念：
戲曲中心嘅流線外型，以至空間嘅鋪排處理，呈現出「氣」嘅概念；
大自然嘅概念，喺戲曲中心各層嘅綠色景觀之中呈現；
大門同表演亭台概念，觀眾可以從戲曲中心嘅四個角落入到劇院；
庭院嘅概念，喺地面層嘅全天候有蓋公共空間之中體現，營造一個上演活動同慶典嘅都市舞台。

設施
2018年12月30號，喺戲曲中心大劇院舉行嘅戲曲中心開台儀式，由時任香港行政長官林鄭月娥（左三）、西九文化區管理局董事局主席唐英年（左四）、香港八和會館理事會主席汪明荃（左二）等人主持。大會司儀係方健儀（右三）同劉焯文（右二）
中庭
大型開放式中庭係戲曲中心嘅門戶，呢個有蓋公共空間係上演各種活動同慶典嘅都市舞台。公眾可以喺呢度欣賞展覽、聽音樂會或參加戲曲講解同示範。
大劇院
大劇院座位超過1000個，邀請來自香港、中國各地同埋東南亞地區嘅著名戲曲藝術家同戲團，定期上演傳統同創新戲曲表演。
茶館劇場
茶館劇場配備當代中式傢俱，氣氛精緻典雅，舞台形式同枱凳可以靈活變動，拉近演出者同觀眾嘅距離。常駐嘅茶館新星劇團演出時間為禮拜三至禮拜日，大概個半鐘精選粵劇折子戲嘅演出，導賞員深入淺出解說，配以粵式茗茶點心，重現古代戲曲茶樓文化。
演講廳
演講廳設有共108個座位，畀放映會、座談會或文化交流活動使用，並定期舉辦各類型戲曲同文化藝術知識普同活動，例如「西九101」講座系列、電影放映等。
排演室
8個唔同大細嘅排演室配備有投影設施、基本燈光同音響系統。排演室1同排演室3嘅樓底高達8米，最大嘅排演室1面積更係同舞台差唔多大，令演出團隊可以更完善噉進行排練。

交通
戲曲中心附近有港鐵嘅東涌綫同機鐵九龍站、高鐵西九龍站、屯馬綫柯士甸站。
戲仿

波蘭波係一個幾出名嘅戲仿系列，將唔同國家畫做波噉嘅形象，惡搞國際政治同經濟事件。
戲仿（粵拼：hei3 fong2；英文：parody），又叫整蠱做怪或者惡搞作品，係創作品嘅一類，指創作人喺自己嘅作品裡面講到某啲題材，或者對第啲作品進行借用，而佢哋用起呢啲題材或者作品上嚟意圖達到調侃、嘲諷、甚至致敬等嘅目的。呢啲作品好多時都會將嚴肅、平凡嘅主題搞吓，玩吓，做到諷刺、幽默、引人注意等嘅效果。
舉例說明，香港嘅電影導演兼演員周星馳嘅《大話西遊》就可以算係戲仿緊《西遊記》，而電影《功夫》就算係戲仿緊武打片。

語意
「整蠱做怪」通常帶有貶意，攞嚟話人。之後出現嘅「惡搞」一辭冇咗價值批判，祇係對呢種現象嘅中性描述。
近義詞：
蠱靈精怪
搞搞震

表現
一啲電影裏頭，一啲角色專係整蠱做怪，引人笑，最早喺粵語片嘅新馬師曾、鄧寄塵，鄭君綿，1970年代都1980年代嘅許冠文；到1990年代嘅周星馳。
汶萊皇家航空

汶萊皇家航空係汶萊最大航空公司，又係一間國營嘅國際航空公司，喺1974年11月18號成立，公司基地喺斯里巴加灣市汶萊國際機場。行政總裁係Ray Sayer。

制服
因為汶萊係回教國，女性空中服務員制服需佩戴頭巾。
汶陽

汶陽係中華人民共和國山東肥城一鎮，人口大概八萬[咩時候？]。
汶萊文化

汶萊文化好受馬來人同伊斯蘭所影響，文化類似馬來西亞文化。另外，汶萊文化亦受到人口結構所影響，其中汶萊三分之二以上人口為馬來人，其餘人口為華人、印度人同埋原居民群體，例如Murut人、卡達山－杜順人同埋 卡達央族。標準馬來語係汶萊嘅官方語言，但係更加常用嘅語言包括汶萊馬來語同英語，國家大多數標牌上都有顯示羅馬文字。
伊斯蘭教係汶萊嘅官方宗教，由2014年以嚟，汶萊已經實施咗回教法。
汶萊嘅語言、建築、典禮儀式同日常生活習俗上同馬來西亞相似。汶萊結合咗馬來西亞文化、伊斯蘭教義，同埋君臣之間相互尊重嘅禮儀。佢嘅目的在於形成國民對國家統一同穩定嘅高度認識理念。

飲食文化
西米糕係汶萊嘅代表菜
汶萊飲食文化同鄰近嘅馬來西亞、新加坡、印尼相似，亦帶嚟好大影響。以及少部分嚟自印度、中國、泰國同日本所影響。汶萊好似附近地區一樣，魚同飯係主食，因為牛肉價格昂貴，所以比較少見。基於汶萊官方宗教係伊斯蘭教，同時政府亦好重視，所以食物汶萊食物以清真食品為主，避免使用豬肉同禁止飲酒。只有少部分高級酒店有酒精飲品提供。
汶萊菜餚好多都係辣，通常同飯或者麵一齊食。巴東牛肉、椰漿飯同pajeri nanas係汶萊主要食物。汶萊特有嘅少數幾道菜係西米糕，係一種無味嘅西米澱粉粘球，將佢包喺竹叉上面，並浸入酸辣嘅肉汁入面。椰漿飯，字面意思係「爆米飯」，係一道受歡迎嘅菜，包括普通飯、炸雞同sambal，由辣椒粉同多種輔助成分製成嘅辛辣味道，包括唔單只蝦醬、大蒜、姜、蔥、蔥、棕櫚糖、酸橙汁、醋同埋鳳尾魚。椰漿飯傳統上係用牛皮紙包住。
小食方面，雞囉柚喺當地街頭嘅小食檔好容易揾到。通常5至6個雞囉柚串埋一齊，再刷上濃油同一層厚蜜糖以大火烘烤。烤好嘅雞囉柚會好惹味，而重口味嘅調味料亦掩蓋咗雞囉柚原有嘅氣味，會有一陣肉香，係一道充滿特色嘅小食。另外，汶萊嘅蝦片係當地一種傳統特色小食，佢哋多數自產自銷，好少出口。
椰奶
常見嘅飲品包括椰奶、果汁、茶同埋咖啡。其中三色奶茶最大特色，底部棕黑色係椰糖或者小麥糖，中段白色係牛奶，頂部係橘色嘅茶，以一種好有創意嘅色彩製造呢杯奶茶。飲用時要先將奶茶攪勻，先體會到椰糖嘅甘甜同茶嘅芬芳。

音樂同舞蹈文化
汶萊擁有各式各樣嘅民間音樂同舞蹈，亦同馬來西亞、新加坡、印尼、泰國、菲律賓等東南亞國家有一啲聯繫。強大嘅伊斯蘭影響意味住音樂同舞蹈表演某種程度上受到限制。

民間音樂
Adai-adai係一種漁民喺釣魚時唱嘅群體歌曲。另一種民間舞蹈係Benari，或者Joget Baju Putih，佢喺好多節日入面有演出，通常由3個男人同3個女人表演。

卡達央族音樂
Aduk-Aduk係一種由卡達央族表演嘅儀式舞蹈，細路生日前，特別喺收割季節尾聲時進行。跳舞者着住傳統武士服裝tengkolok、紅色腰帶同理黑色服裝，跟住跳著silat（英文：silat武術） (一種馬來武術嘅節拍跳舞。
呢個舞蹈伴奏有敲擊樂器，包括鼓同椰子殼。
汶萊馬來人人口主要以Jipin或者Zapin舞蹈出名，由6個男人同女人表演，伴奏包括gambus dan biola、dombak同埋rebana。鑼好似Kulintangan (一套小鑼)、duck gong同其他風格會演出。馬來民間音樂由技藝高超嘅音樂家喺特別嘅慶典度演出。反應性嘅唱歌有時會喺婚禮入面表演，而來賓就參加  。歌曲「Alus Jua Dindang」亦係汶萊嘅結婚音樂重要嘅一部分。其中，新郎（喺傳統婚禮入面，唔認識新娘）奉承同稱讚佢對新婚妻子嘅虔誠 。
汶萊達魯薩蘭國-印尼-馬來西亞-菲律賓東盟增長區

汶萊達魯薩蘭國-印度尼西亞-馬來西亞-菲律賓東盟增長區（BIMP-EAGA）喺1994年喺菲律賓達沃市推出。佢係東南亞入面資源最豐富地區之一，包括婆羅洲核心同蘇魯-蘇拉威西海洋生態區。

地理
汶萊達魯薩蘭國-印度尼西亞-馬來西亞-菲律賓東盟增長區覆蓋範圍有160萬平方公里，覆蓋人口有5750萬。範圍包括成個汶萊；印尼嘅加里曼丹、蘇拉威西、摩鹿加、西巴布亞同巴布亞省；馬來西亞嘅沙巴州同沙撈越，以及納閩聯邦直轄區；菲律賓嘅棉蘭老島同巴拉望省。佢覆蓋住世界上兩個最大嘅雨林婆羅洲同西新畿內亞雨林，以及南中國海、西里伯斯海同蘇祿海入面嘅生物多樣性海洋系統。
汶萊達魯薩蘭國-印度尼西亞-馬來西亞-菲律賓東盟增長區參與嘅活動同全球經濟活動已經擁有好耐嘅歷史，可以追溯到歐洲、中國同亞洲其他地區之間嘅絲綢之路同香料貿易以及同美國之間嘅馬尼拉大帆船的。隨住航空、船運同陸地運輸聯繫擴大以及投資激勵措施嘅發展，汶萊達魯薩蘭國-印度尼西亞-馬來西亞-菲律賓東盟增長區為東盟、北亞、南亞同理中東嘅出口市場提供市場。

主要行業
農業工業。主要農產品包括椰子、棕櫚油、畜性同家禽以及高價值嘅熱帶生果同蔬菜。汶萊達魯薩蘭國-印度尼西亞-馬來西亞-菲律賓東盟增長區地區集中喺擴大生產、補充、加工同出口，以供應清真食品貿易等特別市場。
漁業。次區域重要海產品生產同加工嘅全球中心，主要出口產品有吞拿魚同海藻。
旅遊業。次區域係主要嘅生態旅遊目的地。佢擁有原始嘅熱帶雨林同廣闊嘅珊瑚礁，同時喺種族同文化上各有唔同。旅遊活動包括參觀文化遺跡，以及潛水、浮潛、徒步旅行、爬山、釣魚同其他冒險運動。呢個區域入面有22個世界遺跡，其中印尼有8個、馬來西亞有5個、菲律賓有9個。
運輸同船運。次區通過海運同空運同亞洲大多數主要城市相連。 為咗確保競爭力，次區域依家升級緊機場同港口，又執行多邊協定以促進跨境流動。
能源。次區能源資源豐富。除咗石油、天然氣同煤炭資源之外，亦有可再生能源投資機會，仲可以利用地熱能、生物質能、水能同風能。
決定問題

決定問題（粵音：kyut3 ding6 man6 tai4 | 英文：decision problem）係一類嘅運算問題，指部電腦做一拃運算，最後畀出。
YES（係）或者
NO（唔係）
噉嘅二元 output。